open-index/open-wikipedia-markdown huggingface dataset:
Džungárska panva

náhľad|Poloha
**Džungárska panva** je sedimentačná panva na severozápade Čínskej ľudovej republiky v Ujgurskej autonómnej oblasti. Nachádza sa medzi pohoriami Altaj a Ťanšan. Panva je vyplnená hlavne druhohornými, treťohornými a štvrtohornými usadenými horninami. Podložie panvy (fundament) tvoria prvohorné horniny.

## Geologická stavba
Podložie panvy tvoria vulkanické horniny a slabo premenené morské sedimenty, hlavne pieskovce a vápence kambrického až karbónskeho veku.

Výplň panvy tvoria prevažne siliciklastické sedimenty dosahujúce hrúbku v najhlbších častiach okolo 18 km. Najstaršie predstavujú karbónske a permské klastiká (hlavne bridlice, pieskovce a zlepence) lokálne aj vápence. Komplexy triasu tvoria hlavne klastické sedimenty. Pre sedimenty jurského veku ja typická prítomnosť väčšieho množstva uhlia, ktoré je v panve aj ťažené. Väčšina jurských hornín predstavuje usadeniny aluviálnych vejárov a jazerno-deltových plošín. Horniny kriedového veku predstavujú opäť hlavne klastiká (ílovce, pieskovce a zlepence). Podobný charakter mala aj sedimentácia v paleogéne, neogéne a kvartéri.

## Tektonika
Názory na tektonický vývoj panvy sa líšia. Je považovaná za reliktnú zaoblúkovú panvu systému Paleotethys, resp. panvu s viacerými fázami vývoja, ktorá mohla byť v druhohorách panvou predpolia, resp. termálne poklesávajúcou panvou.

## Referencie

Kategória:Sedimentačné panvy v Ázii
Thyreus

**Thyreus** (, ) môže byť:
* v gréckej mytológii syn kalydónskeho kráľa Oinea, pozri Thyreus (mytológia) 
* rod blanokrídlovcov, pozri Thyreus (rod)
Sídlisko duklianskych hrdinov

**Sídlisko duklianskych hrdinov** je prešovské sídlisko, nachádzajúce sa západne od centra mesta. Centrum sídliska tvorí rovnomenná ulica. Zástavbu tvoria 6-podlažné panelové bytové domy s lodžiami, ako aj 4 a 3-podlažné tehlové bytové domy s balkónmi. V okolí sa nachádza železničná zastávka Prešov – mesto na železničnej trati č. 188  v smere Košice - Muszyna, ktorá sa tiahne popri rieke Torysa. Nachádza sa tu aj Stredná odborná škola obchodu a služieb. Sídlisko je ohraničené ulicami Záhradná, Požiarnická, časťou Levočskej ulice a časťou vnútorného mestského okruhu, a to Remscheidskou a Okružnou ulicou. 

Toto malé sídlisko tvoria prvé panelové bytové domy v meste. Väčšina bytových domov prešla kompletnou či čiastočnou obnovou v rokoch 2015 až 2020 alebo sa nachádza v etape príprav na rekonštrukciu. Táto lokalita je vyhľadávaná pre výbornú pešiu dostupnosť do historického centra mesta a kompletnú občiansku vybavenosť v blízkom okolí, zatiaľ čo jej uzavretý charakter a množstvo zelene evokuje pokojnejšie a tichšie bývanie na predmestí. Medzi výhody bývania v tejto oblasti nepochybne patrí dobré parkovanie, blízkosť zdravotníckeho strediska, veľkého nákupného centra, fitnescentier, základných a stredných škôl, ako aj možnosti trávenia voľného času v exteriéri (mestský park, historické centrum, cyklistický chodník, Torysa a pod.). Zaujímavosťou je aj blízkosť cyklistickej trasy EuroVelo 11, ktorá prechádza cez 12 európskych krajín, a hniezdenie ohrozeného druhu vtáctva v korunách stromov na tomto sídlisku. Byty na vyšších poschodiach sa môžu pochváliť krásnym výhľadom na uličky centra mesta, ktoré zvlášť vynikajú osvetlené vo večerných hodinách.

Nevýhodou je snáď nedostupnosť optického internetu.

## Iné projekty

Kategória:Sídliská na Slovensku
Kategória:Prešovské sídliská
Mladosť (Prešov)

**Sídlisko Mladosť** je sídlisko v Prešove, ktorého výstavba bola realizovaná súčasne so Sídliskom III, s ktorým zároveň aj susedí. Sídlisko Mladosť oddeľuje od Sídliska III hlavná cestná komunikácia - ulica Prostějovská. Nachádza sa tu obvodné oddelenie policajného zboru Prešov - sever, predajňa potravín COOP Jednota a viacero ďalších obchodných prevádzok. Väčšina najbližšej občianskej vybavenosti je sústredená na susednom Sídlisku III v nákupnom stredisku Centrum. Sídlisko je tvorené jednou z najrozsiahlejších prešovských ulíc, a to ulicou Mirka Nešpora. Výstavbu tvoria 12 podlažné, 8 podlažné a 6 podlažné bytové domy.

V súčasnosti (rok 2020) sa tu realizuje výstavba prístupovej komunikácie k južnému portálu Tunela Bikoš, ktorý je vo výstavbe spolu s rýchlostnou cestou R4 v rámci prvej etapy Severného obchvatu Prešova. Táto komunikácia zároveň slúži aj ako obslužná komunikácia pre novobudovanú obytnú štvrť Kráľova hora.

Približne pred desiatimi rokmi sa na kopci nad sídliskom začala výstavba novej rezidenčnej štvrte "Kráľova hora", ktorá sa stále rozširuje. V roku 2019 sa v tejto štvrti začala výstavba developerského projektu individuálnej bytovej výstavby s rovnomenným názvom.

Kategória:Prešovské sídliská
Táborisko

**Táborisko** môže byť:
* miesto na táborenie, pozri pod miesto a táborenie
* v archeológii: praveké dočasné sídlo ľudí. pozri táborisko (archeológia)
* časť Prešova, pozri Táborisko (Prešov)
Thyreus (mytológia)

**Thyreus** (, ) je v gréckej mytológii syn kalydónskeho kráľa Oinea a jeho manželky Althaie.
 
Thyreus, syn Oinea a Althaie, je známy len z písomného záznamu antického autora Apollodora z Atén, ktorý ešte uvádza, že mal bratov Meleagra,Toxea a Klymena a sestry Gorgu a Déianeiru.

## Referencie

Kategória:Postavy gréckej mytológie
Haug

**Haug** (**Haugová**) môže byť:
* planétka, pozri 2407 Haug
* priezvisko:
**Gustave Émile Haug (1861 – 1927), francúzsky geológ a paleontológ
**Thorleif Haug (1894 – 1934), nórsky lyžiar, pretekár v behu na lyžiach 
**Mila Haugová, pseudonym: Mila Srnková (*1942), slovenská poetka a prekladateľka
**Wolfgang Fritz Haug (* 1936), nemecký marxisticko-freudovský teoretik zaoberajúci sa predovšetkým reklamou a jej vzťahom k fetišizmu

## Pozri aj
* howgh
* Hauge
* Haugen
* Haugland
* Hauk (Hauck)
* Hauke (Haucke)
Annemarie Selinko

**Annemarie Selinko** (* 1. september 1914, Viedeň, Rakúsko -  † 28. júl 1986, Kodaň, Dánsko) bola rakúska spisovateľka. Patrila k najpredávanejším nemecky píšucim autorom svojho obdobia.

## Život
V roku 1939 na začiatku II. svetovej vojny opustila Nemecko a usadila sa so svojim dánskym manželom v Dánsku. V roku 1943 spolu utiekli do Švédska.

Jej romány sa stali predlohou pre film a boli prekladané do množstva jazykov. Posledný, *Désirée* (1951), o Désirée Clary, Napoleonovej snúbenici, ktorá sa neskôr stala švédskou kráľovnou, bol preložený do 25 jazykov. V roku 1954 bol sfilmovaný, hlavné postavy stvárnili Jean Simmonsová a Marlon Brando. Knihu venovala svojej sestre Liselotte, ktorú zabili nacisti.

## Dielo
* *Ich war ein häßliches Mädchen* (Bola som škaredé dievča),, Wien: Zeitbildverlag, 1937, (sfilmované, NSR, 1955)
* *Morgen ist alles besser* (Zajtra je vždy lepšie), Wien : Zeitbildverlag, 1938, (sfilmované, Morgen gaat het beter, Holandsko, 1939)
* *Heut  heiratet mein Mann* (Môj manžel sa dnes žení), Amsterdam: Allert de Lange, 1940, (sfilmované, NSR, 1956)
* *Désirée*, Allert de Lange: Amsterdam, 1951; Köln/Berlin: Kiepenheuer & Witsch, 1951 (sfilmované, USA, 1954)

## Referencie

## Externé odkazy
* Artikel in der Wiener Zeitung
* Biografia
* „Désirée“ - Wahrheit und Fiktion eines Buches

## Zdroj

Kategória:Rakúski spisovatelia
Kategória:Osobnosti z Viedne
Black Arts movement

**Black Arts Movement**, alebo **Black Aesthetics Movement** alebo **BAM** je umelecká odnož politického emancipačného hnutia Black Power. Toto umelecké hnutie začalo v Harleme aktivitami básnika Everetta LeRoi Jonesa, pôvodne bítnika, ktorý si osvojil nové meno Amiri Baraka. Časopis Time opísal „Black Arts Movement“ ako ojedinelý, kontroverzný moment v histórii americkej literatúry. Kľúčovou inštitúciou pre toto hnutie bolo divadlo „Black Arts Repertory Theatre“. 
[thumb|[Amiri Baraka]] 
## Vznik a vývoj
V roku 1968 napísal Larry Neal esej nazvanú „The Black Arts Movement“, ktorá bola estetickou a duchovnou sestrou hnutia Black Power. "The Black Arts Movement," vvznikajúce na konci 60. rokov 20. storočia si začalo aplikovať na podmienky v USA pôvodné ciele hnutia zo začiatku 60. rokov za oslobodenie afrických národov. Toto hnutie propagovalo heslá ako „Čierna je krásna“ a iné. Hnutie začalo vznikať v roku 1965 a zaniklo okolo 1976 – 75. Ako vyplýva z tejto definície, hnutie nebolo ani tak umeleckou školou, skôr ideologickým nástrojom v boji za zrovnoprávnenie amerických černochov. Amiri Baraka so svojou bítnickou slávou a publikačnou činnosťou bol vývesným štítom politického hnutia.

„Black Art Movement“ však využívalo nielen politické subjekty ale aj umelecké. Okrem spomenutého divadla to boli časopisy „Freedomways“ a „Liberator“ a denník „Freedom Movement“ v New York City, ktoré uverejňovali autorov z BAM. Prvou veľkou literárnou publikáciou bol kalifornský „Black Dialogue“ (1964) editovaný Arthurom A. Sheridanom, ďalej to boli  Abdul Karim, Edward Spriggs, Aubrey Labrie a Marvin Jackmon (Marvin X). „Black Dialogue“ mal paralelu v Oaklande v  „Soulbook“ (1964) editovaný Mamadou Lumumba (Kenn Freeman) a Bobb Hamilton.

Hnutie nakoniec dokázalo vydať sedem antológií sústreďujúcich sa na tvorbu medzi 1960 – 1970. Prvú z nich, „Black Fire“ (1968), zostavil Amiri Baraka a Neal, obsahovala kolekciu esejí, poézie, fikcie a drámy pochádzajúcej z prvej vlny BAM- spisovateľov a ideológov.

Zostup činnosti BAM začal v roku 1974, keď sa hnutie stalo cieľom štátnych orgánov, ktoré sa ho snažili zlomiť. Hnutie definitívne zničil konflikt medzi americkými nacionalistami a marxistami, ktorý bol podnietený v jednotlivých politických organizáciách pre oslobodenie čiernych.

## Vplyv BAM na umenie
Napriek svojmu politickému angažmánu bolo hnutie inovatívne aj umelecky a to v spôsobe používania reči. Špeciálne v „black english“, v hudbe a performatívnom umení. Orientovalo sa na rituál jazykovej komunikácie medzi umelcami a poslucháčmi. Táto orientácia je badateľná v rapovej muzike a performatívnej poézii, napríklad „Nuyorcan poets“ a „poetry slams“.

## Zdroj
* Esej - Illinoiská univerzita 
* 

Kategória:Poetické žánre
Kategória:Literatúra v USA
Kategória:Kontrakultúra 60. rokov
Idomeneus (syn Priama)

**Idomeneus** alebo **Ídomeneus** (, ) je v gréckej mytológii syn trójskeho kráľa Priamosa a jednej z jeho mnohých manželiek.

Jeho otec Priamos mal päťdesiat synov a mnoho dcér, niektoré s Hekabou a mnohé ich mal s inými manželkami, alebo konkubínami. Podľa antického autora Apollodora z Atén, bol Idomeneus synom Priama a niektorej jeho manželky.

## Referencie a bibliografia

Kategória:Postavy gréckej mytológie
Louis Tomlinson

**Louis William Tomlinson** (rod. *Louis Troy Austin*; * 24. december 1991, Doncaster, South Yorkshire, Anglicko) je anglický spevák, skladateľ a herec. Preslávil sa ako člen hudobnej skupiny One Direction.

## Detstvo
Louis Tomlinson sa narodil v Doncasteri manželom Johannah Poulstonovej a Troyovi Austinovi. Keď bol ešte malý, jeho rodičia sa rozviedli. Meno Tomlinson prevzal po svojom nevlastnom otcovi Markovi Tomlinsonovi. Jeho matka zomrela po krátkom boji s leukémiou v decembri 2016.

Louis si ako malý zahral mini rolu v dráme *If I Had You* na kanáli ITV, tiež sa objavil vo filme *Waterloo* na kanáli BBC. Chodil do školy Hall Cross High School v jeho rodnom meste. Získal hlavnú mužskú úlohu v školskej hre *Pomáda*, Dannyho Zuka. Pracoval vo Vue cinema, v Toys R Us, alebo bol zdravotníkom futbalového tímu v Doncasteri.

## Kariéra
### The X Factor
V roku 2010 sa prihlásil do britskej verzie speváckej súťaže *[[The X Factor (Veľká Británia)|The X Factor]]*. Na konkurze vystupoval s piesňou „Hey There Delilah“ od Plain White T's, získal na ňom všetky potrebné „áno“ k postupu do druhého kola. V Bootcampe však ako sólo spevák neuspel. Porotcovia sa však domnievali, že by bola veľká škoda premárniť toľko talentov, medzi ktoré sa zaradil aj Louis, preto ho spoločne s Liamom Paynom, Niallom Horanom, Zaynom Malikom a Harrym Stylesom, spojili do skupiny, ktorú pomenovali One Direction. Spoločnými silami sa prebojovali až do finále, kde skončili na 3. mieste. So skupinou podpísal po ukončení súťaže zmluvu s nahrávacím štúdiom Syco Music.

### One Direction
Pred skupinou One Direction bol Louis členom skupiny The Rogue.  
V rokoch 2011 – 2015 si Louis spolu s Harrym, Liamom, Niallom  a Zaynom získali popularitu a stali sa jednou z najúspešnejších hudobných skupín na svete. Vydali 5 štúdiových albumov a vypredali 4 svetové turné. S vydaním posledného piateho albumu Made in the A.M skupina ohlásila, že ide na 18 mesačnú (6+ročnú) prestávku. Fanúšikovia One Direction (*[[Directioners]]*) aj v súčasnosti stále čakajú na ich návrat.

### Sólo kariéra
Počas prestávky One Direction, ktorá začala 13. decembra 2016 sa Louis pustil aj do vlastných projektov. Odvahu mu dodala jeho mama a jeho verní fanúšikovia. Koncom roka 2016 Louis vydal svoj debutový singel „Just Hold On“ spolu s DJ Steve Aoki. Neskôr vydal „Back To You“ s popovou speváčkou Bebe Rexha, „Just Like You“ a „Miss You“.

31. januára 2020 vydal svoj debutový hudobný album s názvom *Walls*.

## Pozri aj
* One Direction

## Iné projekty

Kategória:Anglickí popoví speváci
Kategória:Anglickí speváci-skladatelia
Kategória:Anglickí filmoví herci
Kategória:Členovia skupiny One Direction
Kategória:Osobnosti z Doncastru
Samojská národná futbalová liga

**Samojská národná futbalová liga** je najvyššia samojská futbalová liga hraná pod záštitou Samojskej futbalovej federácie.

## Doterajší majstri

Zdroj:

## Sezóna 2012/2013
Kluby v sezóne 2012/2013.
* Adidas Soccer Club
* Apia Youth
* Central United FC
* Goldstar Sogi FC
* Kiwi FC
* Lupe Ole Soaga (Magiagi)
* Moataa Soccer Club
* Mouala United FC
* Strickland Brothers Lepea
* Togafuafua Saints
* Vaivase-Tai

## Referencie

Kategória:Futbal v Samoe
Moderný ortodoxný judaizmus

[náhľad|Rabbi Moše Lichtenstein je moderný ortodoxný rabín z [ješiva|ješivy Har Ecion na Západnom brehu Jordánu]]
**Moderný ortodoxný judaizmus** alebo **moderná ortodoxia** je hnutie ortodoxného judaizmu, ktoré sa snaží o spojenie tradičných židovských hodnôt a dodržiavanie židovského náboženského práva (halacha) so sekulárnym, moderným svetom.

Moderná ortodoxia je postavená na niekoľkých učeniach a filozofiách. V Spojených štátoch a všeobecne aj v západnom svete je prevažne centristická ortodoxia podporená filozofiou Tora Umada (Tora a veda). V Izraeli je moderná ortodoxia dominantne zastúpená náboženským sionizmom. Ale aj napriek tomu, že tieto hnutia nie sú identické, spája ich mnoho rovnakých hodnôt a mnoho rovnakých prívržencov.

## Referencie


## Externé odkazy
* BBC – Modern Orthodoxy  
* Clal – Who Are Today’s Modern Orthodox?   

## Zdroj
* 

Kategória:Náboženské prúdy judaizmu
Hasan Fathí

**Hasan Fathí** (* 23. marec 1900, Alexandria – † 30. november 1989, Káhira) bol egyptský architekt.
thumb|Hasan Fathí: mešita v novej Al-Kurne
thumb|Nový Bárís

Fathí bol známy svojimi stavbami z hlinených tehál, ktoré budoval tradičným stavebným postupom (ako je napríklad núbijská klenba) a s minimálnymi prostriedkami.

Bol profesorom na fakulte výtvarných umení v Káhire.

Za svoju prácu získal niekoľko ocenení:
* 1980 – Right Livelihood Award, Balzan Prize a Aga Khan Award for Architecture 

## Publikácie
* *Architecture for the Poor.* 1973
* *Natural Energy and Venacular Architecture: Principles and Examples, With Reference to Hot Arid Climates.* 1986

## Externé odkazy
* Hassan Fathy na archnet.org 
* ''Hassan Fat'hy. Architecture for the Poor.''  hassanfathy.webs.com

## Zdroj

Kategória:Egyptskí architekti
Kategória:Osobnosti z Alexandrie
Thomas Merton Award

**Thomas Merton Award** je americké ocenenie organizácie Thomas Merton Center for Peace and Social Justice v Pittsburghu, USA. Je pomenované po kresťanskom mystikovi Thomasovi Mertonovi. Je každoročne udeľované jednotlivcom bojujúcim za sociálnu spravodlivosť ("national and international individuals struggling for justice").

## Nositelia
:1972: James P. Carroll
:1973: Dorothy Day
:1974: Dick Gregory
:1975: Joan Baezová
:1976: Hélder Câmara
:1977: Dick Hughes
:1978: John Harris Burt & James Malone
:1979: Helen Caldicott
:1980: William Winpisinger
:1981: Poliaci
:1982: Raymond Hunthausen
:1983: neudělena
:1984: Bernice Johnson Reagon
:1985: Henri Nouwen
:1986: Allan Boesak
:1987: Miguel D'Escoto
:1988: Daniel Berrigan
:1989: Comrades of El Salvador & Elizabeth Linder
:1990: Marian Wright Edelman
:1991: Howard Zinn
:1992: Molly Rush
:1993: Lucius Walker
:1994: Richard Rohr 
:1995: Marian Kramer
:1996: Winona LaDuke
:1997: Ron Chisom
:1998: Studs Terkel
:1999: Wendell Berry
:2000: Ronald V. Dellums
:2001: Joan Chittister
:2002: Leontine T. Kelly
:2003: Voices in the Wilderness
:2004: Amy Goodman
:2005: Roy Bourgeois
:2006: Angela Davis
:2007: Cindy Sheehan
:2008: Malik Rahim
:2009: Dennis Kucinich
:2010: Noam Chomsky
:2011: Vandana Shiva
:2013: Martin Sheen

## Externé odkazy
*The Thomas Merton Center 

## Zdroj

Kategória:Ocenenia USA
Kategória:Mierové ocenenia
Stentor

**Stentor** alebo **Stentór** (, ) môže byť:
* v gréckej mytológii achájsky vojak pred Trójou, pozri Stentor (mytológia) 
* planétka, pozri 2146 Stentor
* rod prvokov, pozri Stentor (rod)
Lámačské chvály

**Lámačské chvály** (predtým **Lamačské chvály**) je slovenská hudobná skupina. 

## Súčasní a bývalí členovia skupiny
* Braňo Letko - gitara, spev
* Jurko Sušaník - 1997- 2013, bicie
* Matúš Uriga "Chrobáčik"- 2013 -
* Stanislav „Stanley“ Bordáč - 2000-2013 basa
* Tomáš Florián - klávesy
* Lukáš Ronec - klávesy
* Jakub Krátký - bicie
* Peter Chovaňák - el. gitara - 2010-2013
* Martin Dunajský - zvuk
* Rasto Višňovský - el gitara, spev, vedenie chval
* David Solecky - Basa a Stream
* Miroslav Feranc - Ak. Gitara a Stream

## Diskografia
* 1999 *Lamačské chvály* - , B&B štúdio, MC
* 2007 *Zlomený pre teba* - Rosa, CD
* 2014 *Lámačské chvály Live 2013/2014* - Tonada, CD
* 2016 *Verný si!* - Tonada, CD
* 2017 *Verný si! - Lámačské chvály Nová Generácia* - Tonada, CD
* 2017 *Soaking* - Tonada, CD
*2018 JKS worship - nevydané, CD
*2019 Live Stream - Tonada, CD
*2019 Live Stream - Tonada, DVD
*2020 Spoza Mreží - Tonada, CD - nepredajné

### Kompilácie
* 2000 *Pod jednou strechou* - B&B studio, CD 
* 2007 *Bez Teba niet neba III.* - Lux communication, CD + DVD, 13. Lamačské chvály - Pastier
* 2008 *Smädný po Tebe 2.* - Timothy Sound, CD - 09. Ty si Boh, ktorý vládne - Lámačské chvály

## Referencie

## Externé odkazy
* Oficiálne stránky - lamacskechvaly.sk
* Fln.sk 
* https://www.facebook.com/LamacskeChvaly?fref=ts
*https://www.youtube.com/channel/UCUhnRizcR8aoiu094ueHQLQ

Kategória:Slovenské kresťanské hudobné skupiny
Kategória:Hudobné skupiny z 1997
Panamerické majstrovstvá v hádzanej žien 1997

náhľad|Poloha mesta v rámci štátu Minas Gerais

**Panamerické majstrovstvá v hádzanej žien 1997** boli v poradí 4. Panamerické majstrovstvá v hádzanej žien, ktoré organizuje Panamerická hádzanárska federácia (PATHF). Konali sa v Poços de Caldas, v brazílskom štáte Minas Gerais od 29. apríla4. mája 1997, za účasti 6 tímov. Brazília hostila panamerické majstrovstvá žien tretíkrát, predtým to bolo v roku 1986 a 1991. Jediným nováčikom turnaja bola . Víťazom sa stala domáca .

Tieto panamerické majstrovstvá boli zároveň kvalifikáciou na MS 1997, ktoré sa konali v Nemecku. Kvalifikovali sa na ne 3 najlepšie družstvá.

## Výsledky
### Základná skupina

### Play-off
;Stretnutie o 3. miesto 

;Finále 

## Konečné poradie

## Zdroje
* Panamerické majstrovstvá 1997 na štatistickej stránke todor66.com 
* Panamerické majstrovstvá žien na oficiálnej stránke PATHF 

Kategória:Hádzaná v 1997
Kategória:Panamerické majstrovstvá v hádzanej žien
Hádzaná
Kategória:1997 v Brazílii
Jozef Baláž

**Jozef Baláž** môže byť:

* slovenský kultúrny pracovník (* 1888 – † 1971), pozri Jozef Baláž (kultúrny pracovník)
* slovenský politik (* 1905 – † ?), poslanec NZ a SNR (DS a SSO), pozri Jozef Baláž (DS)
* slovenský grafik a maliar (* 1923 – † 2006), pozri Jozef Baláž (grafik)
* slovenský politik (* 1927), poslanec NZ (KSS), pozri Jozef Baláž (KSS)
* slovenský telovýchovný pedagóg (* 1939), pozri Jozef Baláž (pedagóg)
* slovenský futbalový útočník a obranca (* 1950), pozri Jozef Baláž (futbalista)
* slovenský hokejový útočník (* 1999), pozri Jozef Baláž (hokejista)

Baláž, Jozef
.su

**.su** bola národná doména najvyššej úrovne, ktorá bola v roku 1990 pridelená Sovietskemu zväzu. Po rozpade zväzu bola novej krajine pridelená doména .ru. Stará doména však nebola zrušená z komerčných a patriotických príčin. Doména má zaregistrovaných viac než 120 000 nižších domén. Spravuje ju moskovská organizácia Foundation for Internet Development.

V roku 2011 a znovu v roku 2012 sa podľa analýz počet zločinných webov na tejto doméne zdvojnásobil. Doménu údajne využíva viac než polovica kyberzločincov v Rusku a ostatných krajinách bývalého Sovietskeho zväzu.

## Nástupnícke domény
* Rusko .ru

## Referencie

Kategória:Národné domény najvyššej úrovne
su
Ferekydes

**Ferekydes** alebo **Ferekydés** alebo **Ferekýdés** () môže byť:
* grécky filozof, mytograf v 6. stor. pred Kr., pozri Ferekydes zo Syru 
* grécky genealóg v 5. stor. pred Kr., pozri Ferekydes z Atén
Stentor (mytológia)

**Stentor** alebo **Stentór** (, ) je v gréckej mytológii achájsky vojak pred Trójou, ktorý sa dostal do antických prísloví pre svoj mocný hlas.

Stentor bol poslom Achájcov v trójskej vojne. V Homérovej Iliade je o ňom uvedené len toľko, že mal hlas silný ako päťdesiat chlapov. Keď mu to stúplo do hlavy, vyzval v sile hlasu na preteky boha Herma. V súťaži s bohom potom pravdaže prehral aj napriek tomu, že si vykričal svoju dušu a zomrel.
 
## Referencie a bibliografia

Kategória:Postavy gréckej mytológie
Kategória:Trójska vojna
Mülheim an der Ruhr

thumb|radnica**Mülheim an der Ruhr** je mesto s postavením mestského okresu v nemeckej spolkovej krajine Severné Porýnie-Vestfálsko. Nachádza sa v priemyselnej oblasti Porúrie medzi ďalšími veľkými mestami Duisburg a Essen. Leží tiež neďaleko Düsseldorfu, hlavného mesta spolkovej krajiny. Je súčasťou Metropolitného regiónu Porýnie-Porúrie.

V roku 1808 prijalo mesto svoju chartu. O storočie neskôr prekročil počet obyvateľov hranicu 100 tisíc a stalo sa oficiálne veľkomestom. V roku 2012 žilo v meste 166 804 obyvateľov,, čo ho radí k menším veľkomestám v rámci spolkovej krajiny.

Mülheim an der Ruhr je bývalé banícke mesto. Po uzavretí uhoľnej bane Rosenblumendelle sa stal prvým mestom v Porúrí, ktoré nemá na svojom území uhoľnú baňu. Mesto sa úspešne transformovalo z priemyselného mesta na obchodné a hospodárske centrum. S viac než 50% podielom zelene a lesov je považované za atraktívne miesto k životu v Porúrí. Sídli tu *Inštitút Maxa Plancka* a od roku 2009 vysoká škola *Hochschule Ruhr West*.

## Partnerské mestá
*  Darlington, Spojené kráľovstvo, 1953
*  Istanbul-Beykoz, Turecko, 2007
*  Kfar Saba, Izrael, 1993
*  Kouvola, Fínsko, 2009
*  Opole, Poľsko, 1989
*  Tours, Francúzsko, 1962

## Referencie

## Iné projekty

## Externé odkazy
* Oficiálna stránka 

## Zdroj

Kategória:Mestá v Severnom Porýní-Vestfálsku
Mary Harrisová Jonesová

**Mary Harrisová Jonesová**  (* 1. august 1837, Cork, Írsko – † 30. november 1930, Adelphi, Maryland, USA) bola americká učiteľka, módna návrhárka, aktivistka, socialistka a členka Industrial Workers of the World.

## Životopis
Narodila sa v írskom Corku, ale ešte ako teenager emigrovala s rodinou do Kanady. Študovala na katolíckej škole v Toronte. Po presťahovaní rodiny do USA pracovala ako učiteľka v kláštore v michiganskom Monroe. Potom sa presťahovala najprv do Chicaga a neskôr do Memphisu v Tennessee. Tu sa v roku 1861 stal jej manželom George E. Jones, člen a organizátor *National Union of Iron Moulders*, neskôr *International Molders and Foundry Workers Union of North America*. Tu si otvorila obchod s odevmi v predvečer občianskej vojny, ktorá spôsobila zlom v jej živote.

Manžel George a ich štyri deti (všetky do veku päť rokov) sa v roku 1867 stali obeťami epidémie žltej zimnice v Memphise. Po ich smrti sa vrátila do Chicaga a otvorila si obchod s odevmi. O štyri roky neskôr, v roku 1871, obchod i dom zhoreli pri veľkom požiari. Táto druhá životná strata sa stala katalyzátorom a základom zmeny: obrátila sa na vznikajúce robotnícke hnutie a pripojila sa ku *Knights of Labor*, predchodcovi *Industrial Workers of the World*. Pevne verila, že „pracujúci muži majú mať takú mzdu, aby ich manželky mohli zostať doma a starať sa o deti“.

Od roku 1897 bola známa pod prezývkou *Mother Jones*. V roku 1905 spoluzakladala Industrial Workers of the World, bola členkou *United Mine Workers* a Socialist Party of America.

Zomrela v Adelphi v roku 1930 vo veku 93 rokov. Pochovaná je na *Union Miners Cemetery* v Mount Olive v Illinois po boku baníkov zabitých pri pri virdenskom masakri v roku 1898. Hovorila im "moji chlapci".

Je po nej pomenovaný ľavicový časopis *Mother Jones*. Hudobník Tom Russell jej venoval pieseň „The Most Dangerous Woman In America“ na albume *Blood and Candle Smoke* z roku 2009.

## Referencie

## Literatúra
* *The Autobiography of Mother Jones*. Chicago: Charles H. Kerr & Col, 1925.
* Colman, Penny:*Mother Jones Speaks*. Brookfield, Connecticut: The Millbrook Press, 1994

## Iné projekty

## Externé odkazy
* Mother Jones Museum
* Mary Harris "Mother" Jones (1830-1930)
* Mother Jones: The Miners' Angel 
* Ulrike Rücker: Mother Jones. Arbeiterführerin

## Zdroj

Kategória:Aktivisti USA
Kategória:Socialisti USA
Moers

thumb|Moers

**Moers** je mesto v nemeckej spolkovej krajine Severné Porýnie-Vestfálsko. Leží v regióne Dolné Porýnie, ktorý je súčasťou priemyselnej oblasti Porúrie. Je najväčším mestom zemského okresu Wesel vo vládnom obvode Düsseldorf. Je to najväčšie nemecké mesto, ktoré nemá status mestského okresu a nie je správnym centrom žiadneho zemského okresu. 

V roku 2012 tu žilo 103 831 obyvateľov a Moers sa tak radí v rámci spolkovej krajiny k najmenším veľkomestám.

## Partnerské mestá
*  Maisons-Alfort, Francúzsko, 1966
*  Bapaume, Francúzsko, 1974
*  Knowsley, Spojené kráľovstvo, 1980
*  La Trinidad, Nikaragua, 1989
*  Maisons-Alfort, Francúzsko, 1966
*  Ramla, Izrael, 1987
*  Seelow, Brandenbursko, Nemecko, 1990

## Referencie

## Iné projekty

## Externé odkazy
* Oficiálna stránka 

## Zdroj

Kategória:Mestá v Severnom Porýní-Vestfálsku
Bartovič

**Bartovič** je slovenské priezvisko. Na Slovensku má najčastejší výskyt v Svätom Jure, Trnave, Šuranoch a v Bratislave.

## Známi nositelia
* Juraj Bartovič, viacero osôb
* Milan Bartovič (* 1981), slovenský hokejista

## Referencie

Kategória:Priezviská na Slovensku
Kategória:Priezviská v Česku
Kategória:Slovenské priezviská
Juraj Bartovič

**Juraj Bartovič** môže byť:

* slovenský hudobník, hráč na klávesy a vokalista, člen skupiny Fermata, pozri Juraj Bartovič (Fermata)
* slovenský huslista, pozri Juraj Bartovič (huslista)

Bartovič, Juraj
Povodne v strednej Európe v roku 2013

[náhľad|Rozvodnený Dunaj v [Passau 3.6.2013]]
**Povodne v strednej Európe v roku 2013** nasledovali po výdatných zrážkach na konci mája a začiatku júna 2013. Zasiahli oblasti Česka, Maďarska, Nemecka, Poľska, Rakúska, Slovenska a Švajčiarska.

## Slovensko
Na Slovensku sa vylial Dunaj a spôsobil záplavy napríklad v oblasti Bratislavy, kde postihol predovšetkým miestnu časť Devín. Hladina Dunaja dosiahla výšky 10,34 m a prietok 10 735 m3/s. Bratislavský primátor Milan Ftáčnik vyhlásil v slovenskej metropole mimoriadnu situáciu.

Na strednom slovensku bola povodňová situácia v niekoľkých obciach, medzi nimi v Dolnom Badíne a Očovej. Na Považí po náhlom lejaku 7. júna v obci Košeca (okres Ilava) bolo zaplavených viacero domov.

## Česko
Po pomerne zamračenej a daždivej jari 2013 bola podstatná časť územia Česka nasýtená vodou z jarného topenia a dažďov. Pôda nestačila následný vysoký úhrn zrážok pohltiť a rieky sa vyliali. Išlo najmä o toky na juhozápade a na severovýchode Čiech, v nadväznosti na postup vody po Vltave a Labe tiež došlo k záplavám v stredných a severných Čechách. Do 3. júna si vyžiadala už sedem ľudských životov, ďalší ľudia sú nezvestní.

## Nemecko
Povodne zasiahli najmä juh a východ Nemecka - spolkové krajiny Durínsko, Sasko, Sasko-Anhaltsko, Bavorsko a Bádensko-Württembersko.

## Rakúsko
V Rakúsku sa hovorilo o storočnej vode. Rekordné hodnoty z roku 2002 boli čiastočne prekročené. V krajinách Vorarlbersko, Tirolsko, Salzbursko, Horné Rakúsko a Dolné Rakúsko bolo mnoho obcí pod vodou.

## Švajčiarsko
Aj vo Švajčiarsku boli záplavy a zosuvy pôdy, ale menšieho rozsahu.

## Referencie

## Pozri aj
* Povodne v strednej Európe v roku 2010

## Iné projekty

## Zdroj

Kategória:Povodne v Európe
Kategória:Katastrofy v 2013
Kategória:2013 na Slovensku
Panamerické majstrovstvá v hádzanej žien 2003

náhľad|Poloha mesta v rámci štátu São Paulo

**Panamerické majstrovstvá v hádzanej žien 2003** boli v poradí 7. panamerické majstrovstvá v hádzanej žien, ktoré organizuje Panamerická hádzanárska federácia (PATHF). Konali sa v São Bernardo do Campo, v brazílskom štáte São Paulo od 29. apríla4. mája 2003, za účasti 7 tímov. Pôvodne sa malo na turnaji zúčastniť aj ; na turnaji ho nahradil juniorský tím Brazílie, výsledky ktorého sa ale do tabuľky nezapočítavali. Brazília hostila panamerické majstrovstvá žien piatykrát, predtým to bolo v rokoch 1986, 1991, 1997 a 2000. Nováčikmi turnaja boli  a . Víťazom sa stala štvrtýkrát za sebou domáca . Strieborná  vybojovala svoje najlepšie umiestnenie.

Tieto panamerické majstrovstvá boli zároveň kvalifikáciou na Majstrovstvá sveta 2003, ktoré sa konali v Chorvátsku. Kvalifikovali sa na ne 3 najlepšie družstvá. 

## Kvalifikácia

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5.7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Panamerickej hádzanárskej federácie /
* Oficiálna stránka Brazílskej hádzanárskej konfederácie  

## Zdroje
* Panamerické majstrovstvá 2003 na štatistickej stránke todor66.com 
* Panamerické majstrovstvá 2003 na stránke Brazílskej hádzanárskej konfederácie  
* Panamerické majstrovstvá žien na oficiálnej stránke PATHF 

Kategória:Hádzaná v 2003
Kategória:Panamerické majstrovstvá v hádzanej žien
Hádzaná
Kategória:2003 v Brazílii
.ss

**.ss** je internetová národná doména najvyššej úrovne pre štát Južný Sudán. Bola registrovaná v auguste 2011, ale nenachádza sa ale v koreňových DNS serveroch.

## Referencie

## Externé odkazy
* WHOIS 

Kategória:Národné domény najvyššej úrovne
ss
Hvizdák krátkozobý

**Hvizdák krátkozobý** () je brodivý vták z rodu hvizdák a čeľade slukovité.

Tento druh nebol spozorovaný od roku 1963. Jeho zriedkavý výskyt je spôsobený stratou prirodzeného prostredia (poľnohospodárstvo) a lovom. Napriek tomu, že nebol dlho spozorovaný nie je vyhlásený za vyhynutý druh, pretože neboli preskúmané všetky lokality výskytu.

## Opis
Hvizdák krátkozobý je malý vták s dĺžkou približne . Má výrazný zobák dlhý cca . Jeho miesto hniezdenia bola kanadská subarktická oblasť; zimoval v argentínskych stepiach – pampách. Živí sa bobuľami a hmyzom.

## Referencie

## Iné projekty

## Zdroj
*

Kategória:Slukovité
Kategória:Kriticky ohrozené druhy
Sipylos

**Sipylos** (, ) môže byť:
* v gréckej mytológii: 
** syn tébskeho kráľa Amfióna, pozri Sipylos (mytológia)
** boh rovnomenného pohoria, pozri Sipylos (boh)
* vrch v starovekej Lýdii, dnes Spil Dağı v Turecku, pozri Sipylos (vrch)
* staroveké lýdske mesto, pozri Sipylos (mesto)
Panamerické majstrovstvá v hádzanej žien 2000

náhľad|Poloha mesta v rámci štátu Sergipe

**Panamerické majstrovstvá v hádzanej žien 2000** bol v poradí 6. turnaj panamerických majstrovstiev v hádzanej žien, ktoré organizuje Panamerická hádzanárska federácia (PATHF). Konal sa v meste Aracaju, v brazílskom štáte Sergipe v dňoch od 31. októbra5. novembra 2000, za účasti 6 tímov. Brazília hostila panamerický šampionát žien štvrtýkrát, predtým to bolo v rokoch 1986, 1991 a 1997. Všetky zápasy sa hrali v aréne Ginásio Constâncio Vieira. Víťazom sa stala tretíkrát za sebou domáca . Strieborný  dosiahol svoje najlepšie umiestnenie a bronzové  svoju prvú medailu. 

Tieto majstrovstvá slúžili zároveň ako kvalifikácia na Majstrovstvá sveta 2001, ktoré sa konali v Taliansku. Kvalifikovali sa na ne 3 najlepšie družstvá. 

## Výsledky

## Konečné poradie

## Referencie

## Externé odkazy
* Oficiálna stránka Panamerickej hádzanárskej federácie /
* Oficiálna stránka Brazílskej hádzanárskej konfederácie  

## Zdroje
* Panamerické majstrovstvá 2000 na štatistickej stránke todor66.com 
* Panamerické majstrovstvá žien na oficiálnej stránke PATHF 

Kategória:Hádzaná v 2000
Kategória:Panamerické majstrovstvá v hádzanej žien
Hádzaná
Kategória:2000 v Brazílii
Panamerické majstrovstvá v hádzanej žien 2005

náhľad|Poloha mesta v rámci štátu São Paulo

**Panamerické majstrovstvá v hádzanej žien 2005** bol v poradí 8. turnaj panamerických majstrovstiev v hádzanej v hádzanej žien, ktoré organizuje Panamerická hádzanárska federácia (PATHF). Konal sa v São Bernardo do Campo, v brazílskom štáte São Paulo v dňoch od 25.29. mája 2005, za účasti 6 tímov. Brazília hostila panamerický šampionát žien šiestykrát, predtým to bolo v rokoch 1986, 1991, 1997, 2000 a aj posledný šampionát v roku 2003. Všetky zápasy sa hrali v aréne Ginásio Poliesportivo Adib Moyses Dib. Víťazom sa stala piatykrát za sebou domáca . Strieborná Argentína zopakovala svoje najlepšie umiestnenie. Niekdajší dvojnásobný víťaz tohoto podujatiadružstvo , skončil posledný.

Tieto panamerické majstrovstvá slúžili zároveň ako kvalifikácia panamerických družstiev na Majstrovstvá sveta 2005, ktoré sa konali v Rusku. Kvalifikovali sa na ne 3 najlepšie družstvá. 

## Výsledky

## Konečné poradie

## Referencie

## Externé odkazy
* Oficiálna stránka Panamerickej hádzanárskej federácie /
* Oficiálna stránka Brazílskej hádzanárskej konfederácie  

## Zdroje
* Panamerické majstrovstvá 2005 na stránke todor66.com 
* Panamerické majstrovstvá žien na stránke Panamerickej hádzanárskej federácie 

Kategória:Hádzaná v 2005
Kategória:Panamerické majstrovstvá v hádzanej žien
Hádzaná
Kategória:2005 v Brazílii
Letné paralympijské hry 2004

**XII. letné paralympijské hry** sa konali od 17. do 28. septembra 2004 v Aténach. 

Spolu 3 806 zdravotne postihnutých športovcov súťažilo v gréckej metropole o 519 medailových sád v devätnástich športoch. Slovensko na hrách reprezentovalo 37 športovcov, ktorí vybojovalo 12 medailí.

## Slovenskí medailisti

## Športy
náhľad|400 px|Otvárací ceremoniál
Na programe bolo 19 športov:
* Atletika
* Basketbal na vozíku
* Boccia
* Cyklistika
* Futbal – päťčlenné družstvá zrakovo postihnutých
* Futbal – sedemčlenné družstvá telesne postihnutých
* Goalball
* Jachting
* Jazdectvo
* Džudo
* Lukostreľba
* Plávanie
* Ragby na vozíku
* Športová streľba
* Stolný tenis
* Šerm na vozíku
* Tenis na vozíku
* Volejbal sediacich
* Vzpieranie

## Referencie

## Pozri aj
* Letné olympijské hry 2004

## Iné projekty

## Externé odkazy
* Oficiálna webstránka hier 
* [Oficiálna webstránka [MOV]] 


Kategória:Šport v 2004
2004
Paralympiáda
Kategória:Športové podujatia v Aténach
Créolité

**Créolité** je literárna škola, alebo hnutie, ktoré založili francúzsky píšuci kreolskí autori na Martiniku.

## Vznik a vývoj
Hnutie „créolité“ sa zrodilo v Martiniku v 80. rokoch 20. storočia, zakladajúcim členom bol Patrick Chamoiseau (prozaik a právnik), Raphaël Confiant (prozaik) a Jean Bernabé (prozaik). Toto trio uverejnilo v roku 1989 spoločný text „L'éloge de la Créolité“ (Chvála kreolskosti). „Créolité“ má spoločnú jednu vlastnosť s hnutím Négritude  a to, že tvorí vo francúzskom jazyku ako exterirotiálna entita a používa pozmenenú francúzštinu v intencii jej miestnych dialektov. Vo svojom manifeste „L'éloge de la Créolité“ autori vyhlasujú, že créolité je zničenie falošnej univerzality, monolinguizmu a čistoty jazyka. 

Kreolčina, ktorá spočíva na základoch francúzskeho jazyka a je pomenovaná ako kreolská antilčina  je primárnym jazykom autorov Créolité, no viacerí z nich píšu diela aj vo francúzštine. Antilská kreolčina je jazyk v základe francúzsky ale obohatený o karibské a africké jazykové znaky. Kreolčina je podľa aktivistov „Créolité“ spojovacím elementom kultúry v bývalej francúzskej kolónii Malé Antily.

## Zdroj

Kategória:Literatúra vo Francúzsku
Panamerické majstrovstvá v hádzanej žien 1999

**Panamerické majstrovstvá v hádzanej žien 1999** boli v poradí 5. Panamerické majstrovstvá v hádzanej žien, ktoré organizuje Panamerická hádzanárska federácia (PATHF). Konali sa v Buenos Aires, v Argentíne od 29. marca3. apríla 1999, za účasti 6 tímov. Nováčikmi turnaja boli ,  a . Pôvodne sa malo turnaja zúčastniť aj družstvo . Titul obhájila . Strieborná  aj bronzová  si vybojovali svoje prvé medaily. 

Tieto panamerické majstrovstvá boli zároveň kvalifikáciou na Majstrovstvá sveta 1999, ktoré sa konali v Dánsku a Nórsku. Kvalifikovali sa na ne 3 najlepšie družstvá. 

## Kvalifikácia

## Výsledky

## Konečné poradie

## Externé odkazy
* Oficiálna stránka Panamerickej hádzanárskej federácie 
* Oficiálna stránka Argentínskej hádzanárskej konfederácie 

## Zdroje
* Panamerické majstrovstvá 1999 na štatistickej stránke todor66.com 
* Panamerické majstrovstvá žien na stránke Panamerickej hádzanárskej federácie 

Kategória:Hádzaná v 1999
Kategória:Panamerické majstrovstvá v hádzanej žien
Hádzaná
Kategória:1999 v Argentíne
Kategória:Šport v Buenos Aires
Sipylos (mytológia)

[náhľad|''Apolón a Artemis zabíjajú Niobine deti'', autor:[Jacques-Louis David (1748–1825)]]
**Sipylos** (, ) je v gréckej mytológii syn tébskeho kráľa Amfióna a jeho manželky Nioby.

Sipylos dostal svoje meno po rodnom meste matky, Sipyle, ležiacom na maloázijskom pobreží, kde vládol jej otec Tantalos. Sipylova matka Niobé sa považovala za najšťastnejšiu ženu na svete, lebo mala dobrého muža, sedem krásnych synov a sedem krásnych dcér. (podľa Homéra mala šesť dcér a šesť synov) Jej pýcha však nakoniec prekročila všetky miery, keď nemienila obetovať bohyni Léte, lebo sa vraj bohyňa môže pochváliť iba dvoma deťmi. Urazená bohyňa sa ju preto rozhodla potrestať a povedala to svojim deťom, Apolónovi a Artemide.

Apolón sa ihneď zniesol na tébske hradby, pod ktorými cvičil Sypilos so svojimi bratmi. Najskôr jeho šíp zasiahol jeho staršieho brata Isména, ďalší šíp zasiahol jeho a následné šípy zabíjali jeho mladších bratov. Najmladší brat Ilioneus zdvihol ruky k nebu a prosil o milosť. Apolóna jeho prosba dojala, ale bolo už neskoro, lebo šíp už letel.

Keď sa to Niobé dozvedela, v zúfalstve zdvihla ruky k nebu, nie však aby prosila bohyňu o milosť, ale aby jej vykričala, že je aj v tomto nešťastí od nej šťastnejšia, lebo jej ostalo viac detí ako má ona. V tom sa však ozvala struna Artemidinho luku a jej šípy zabili všetky jej dcéry. Nešťastná Niobé nato od hrôzy skamenela. 
 
## Referencie a bibliografia

Kategória:Postavy gréckej mytológie
Koncert

[250px|náhľad|Koncert skupiny [Depeche Mode v Ericsson Globe v Štokholme.]]
**Koncert** (z tal. *concerto* - koncert, zhoda, dohoda) je verejná alebo spoločenská hudobná produkcia s hudbou. Môže sa konať v súkromných, polosúkromných, poloverejných aj verejných priestoroch. Na programe môže byť tak populárna, ako aj klasická alebo akákoľvek iná hudba so skladbami jedného alebo viacerých autorov, ktoré prevádzkuje jeden alebo niekoľko jednotlivcov, orchester, spevácky zbor alebo hudobná skupina.
Koncerty môžu byť súčasťou hudobných festivalov alebo turné a najmä koncerty veľkých hviezd populárnej hudby prinášajú veľké príjmy.

## Iné projekty


Kategória:Hudobné akcie
Letné paralympijské hry 2000

**XI. letné paralympijské hry** sa konali od 18. do 29. októbra 2000 v Sydney. 

V celkom 551 súťažiach v 19. športoch sa v Sydney predstavilo 3 846 zdravotne postihnutých športovcov. V slovenských farbách súťažilo 46 reprezentantov v 8. športoch, ktorí vybojovali 13 medailí.

## Slovenskí medailisti

* súpiska1: Juraj Košírel, Richard Kováč, Jaroslav Makovník, Andrej Marcin, Peter Meszáros, Josef Mihalco, Peter Moravčík, Peter Nádaský, Ľubomír Novosád, Pavol Pavlačič, Pavol Sedlák, Marek Tomšík

## Športy

Na programe bolo 19 športov:
* Atletika
* Basketbal na vozíku
* Boccia
* Cyklistika
* Futbal – päťčlenné družstvá zrakovo postihnutých
* Futbal – sedemčlenné družstvá telesne postihnutých
* Goalball
* Jachting
* Jazdectvo
* Džudo
* Lukostreľba
* Plávanie
* Ragby na vozíku
* Športová streľba
* Stolný tenis
* Šerm na vozíku
* Tenis na vozíku
* Volejbal sediacich
* Vzpieranie

## Referencie

## Pozri aj
* Letné olympijské hry 2000

## Iné projekty

## Externé odkazy
* [Oficiálna webstránka [MOV]] 

Kategória:Šport v 2000
2000
Paralympiáda
Kategória:Šport v Sydney
Kategória:2000 v Austrálii
Dolce stil novo

[thumb|Dante s Božskou komédiou na obraze [Domenico di Michelino|Domenica di Michelino]]
**Dolce stil nuovo**, vyslov „novo“, v modernej taliančine **stile nuovo** alebo **stilnovismo** je pôvodom taliansky literárny prúd, ktorý vznikol v predrenesančnom období v 13. storočí a zanikol v 15. storočí. Do tohto prúdu sa zaraďuje slávny taliansky básnik Dante Alighieri, ktorý prvýkrát spomenul tento literárny prúd v 24. speve svojho „Očistca“ ako súčasti Božskej komédie. Vzorom pre „Dolce stil nuovo“ boli provensalské piesne trubadúrov, napríklad Janovčana Lafranc Cigala. „Dolce stil novo“ sa zrodil a rozvíjal v Bologni a Florencii.

## Charakteristika
Tento literárny žáner bol silne ovplyvnený sicílskou školou  a toskánskou poéziou, jej základnými témami boli láska a kurtoázia. Pri porovnaní s inými literárnymi prácami, diela „Dolce stil  novo“ sú vypracovanejšie a rafinovanejšie. Možno zaznamenať pravidelné používanie metafor, ktoré vyjadrujú citové nuansy a jemnosti textu. Zbožňovanie obrazu ženy, jej krásy a cnosti sú dôležitými vlastnosťami tohto žánru. Ideálna žena je často opisovaná ako bohyňa. Stáva sa anjelom alebo mostom k bohu, ktorej božská krása vedie básnika ponoriť sa do hĺbok sebapozorovania.

## Autori
K básnikom „Dolce stil novo“ patrí Guido Guinizzelli, ako ich prvý inšpirátor, s piesňou *Al cor gentile rempaira sempre Amore* tvorí základy novej poézie. Usudzuje, že hodnota osobnosti pochádza od vznešenosti srdca a nie od jeho oblečenia. Bol prvý, kto vytvoril obraz milovanej ženy ako anjela.

Iní autori často opisujú alegorickú predstavu „Lásku“, ktorá je zároveň pôvodu ľudského ale tiež má silný citový nepokoj. K týmto patrí Guido Cavalcanti, Cino da Pistoia a Dante a jeho Božská komédia.

Menej známi autori boli napríklad Gianni Alfani a Lapo Gianni. Na konci 14. storočia tvorili imitátori tohto štýlu Fazio degli Uberti (1305? – po 1367), Francesco da Barberino (1264 – 1348) a Giovanni Quirini.
 
Žáner „Dolce stil novo“ je zároveň aj zakladajúcim štýlom novodobej talianskej literatúry z dvoch hlavných dôvodov:
*  Je to prvý literárny žáner významného rozsahu v Taliansku
*  Je najpoužívanejší v literatúre Toskánska, kedy toskánčina bola len jedným z dialektov polostrova, ale ktorá sa mala stať národným jazykom pre celú krajinu pod menom taliančina.

## Pozri aj
* Talianska literatúra

## Externé odkazy
* G. Cavalcanti - celé dielo 
* Larousse - dolce stil nuovo

## Zdroj

Kategória:Poetické žánre
Kategória:Literatúra v Taliansku
Siegen (Nemecko)

thumb|Siegen 

**Siegen** je mesto v nemeckej spolkovej krajine Severné Porýnie-Vestfálsko. Súčasne leží aj vo vládnom obvode Arnsberg a je správnym centrom krajinského okresu Siegen-Wittgenstein. Je jedným z z ôsmich nemeckých veľkomiest, ktoré nemá status mestského okresu. V júli 2012 udelilo ministerstvo vnútra spolkovej krajiny Siegenu povolenie užívať označenie *Univerzitné mesto Siegen* (*Universitätsstadt Siegen*) na obecnom dopravnom značení.

Mesto leží severozápadne od trojmedzia spolkových krajín Severné Porýnie-Vestfálsko, Hesensko a Porýnie-Falcko a tvorí regionálnu aglomeráciu na juhu Vestfálska. Je rodiskom barokového maliara Petra Paula Rubensa.

Súčasné hranice mesta sú výsledkom regionálnej reformy z roku 1975, kedy k nemu bolo pripojených niekoľko obcí a prvý raz prekročilo hranicu 100 000 obyvateľov. V roku 2012 tu žilo 103 155 obyvateľov. a patrí tak v rámci spolkovej krajiny k najmenším veľkomestám. V centre mesta žilo v rovnakom roku vyše 37 000 obyvateľov

## Partnerské mestá
*  Ieper, Belgicko, 1967
*  Katwijk, Holandsko, 1963
*  Leeds, Spojené kráľovstvo, 1966
*  Plauen, Sasko, Nemecko, 1990
*  Spandau, Nemecko, 1952
*  Zakopané, Poľsko, 1989

## Referencie

## Iné projekty

## Externé odkazy
* Oficiálna stránka  

## Zdroj

Kategória:Mestá v Severnom Porýní-Vestfálsku
Remscheid

thumb|Remscheid

**Remscheid** je mesto s postavením mestského okresu v nemeckej spolkovej krajine Severné Porýnie-Vestfálsko. Spoločne s niekoľkými ďalšími mestami je súčasťou regiónu *Bergisches Land* a s mestami Wuppertal a Solingen tvorí geografický a kultúrny región Bergisches *Städtedreieck*. Patrí aj do rozsiahle *Metropolitného regiónu Porýnie-Porúrie*.

V roku 1929 presiahol počet obyvateľov hranicu 100 tisíc, čím sa mesto stalo veľkomestom. V roku 2012 tu žilo v 110 132 obyvateľov . V  spolkovej krajine Severné Porýnie-Vestfálsko je najmenším veľkomestom s postavením mestského okresu.

Mesto je známe hutníckym priemyslom a apracovaním kovov.

## Partnerské mestá
*  Pirna, Sasko, Nemecko, 1989
*  Prešov, Slovensko, 1989
*  Quimper, Francúzsko, 1971
*  Schmalkalden, Durínsko, Nemecko

## Referencie


## Iné projekty

## Externé odkazy
* Oficiálna stránka 

## Zdroj

Kategória:Mestá v Severnom Porýní-Vestfálsku
Záhradkár (časopis)

**Časopis Záhradkár** je slovenský odborný časopis z oblasti záhradkárstva a úpravy záhrad. Vydáva ho Spoločnosť 7 PLUS, ktorá sídli na Panónskej ceste v Bratislave.

## Externé odkazy
* Oficiálna webstránka časopisu

Kategória:Týždenníky na Slovensku
Kategória:Spoločnosť 7 PLUS
Kategória:Záhradnícke časopisy
Kategória:Slovenské odborné časopisy
Salzgitter

thumb|Salzgitter

**Salzgitter** je mesto v nemeckej spolkovej krajine Dolné Sasko. Nachádza sa v severnej časti pohoria Harz. Je tiež súčasťou metropolitnéího regiónu Hannover-Braunschweig-Göttingen-Wolfsburg. V súčasných hraniciach existuje od roku 1924, kedy bolo mesto založené. Ide o jedno z mála nemeckých miest založených v prvej polovici 20. storočia. Je sídlom ocelárskeho koncernu *Salzgitter AG*.

Salzgitter leží na bočnej vetve vodného kanálu *Mittelandkanal*, ktorý spája Labe s kanálom Dortmund-Ems. V roku 2012 tu žilo  101 750 obyvateľov a tak patrí k veľkomestám. Najbližším veľkomestom je Braunschweig, ktorý leží severovýchodne od Salzgitteru. Hannover, hlavné mesto spolkovej krajiny, leží približne 50 km severozápadne.

## Partnerské mestá
*  Créteil, Francúzsko, 1980
*  Gotha, Durínsko, Nemecko, 1988
*  Imatra, Fínsko, 1970
*  Staryj Oskol, Rusko, 1987
*  Swindon, Spojené kráľovstvo, 1975

## Referencie

## Iné projekty

## Externé odkazy
* Oficiálna stránka 

## Zdroj

Kategória:Mestá v Dolnom Sasku
Záhradkár

**Záhradkár** môže byť:

* pestovateľ rastlín v malom
* slovenský časopis, pozri Záhradkár (časopis)
Astydameia (dcéra Amyntora)

**Astydameia** (, ) je v gréckej mytológii dcéra ormenského kráľa Amyntora. Podľa inej verzie bola dcérou Ormena.

Keď Hérakles dobyl kráľovstvo jej otca, zajal ju a ona mu neskôr porodila syna Ktésippa . Antický autor Pindaros však uvádza, že ich syn sa volal Tlépolemos. Podľa Hygina, matkou Tlépolema bola Astyoché.  

## Referencie

Kategória:Postavy gréckej mytológie